ดัชนีเช้า17ต.ค.ปิดบวก7.66จุด
หุ้นไทยภาคเช้า 17 ต.ค. ดัชนีบวกตามหุ้นโลกปิดที่ 1,295.15 จุด เพิ่มขึ้น 7.66 จุด มูลค่าซื้อขาย 14,850.77 ล้านบาท
17 ต.ค. 2555

หุ้นไทยภาคเช้า 17 ต.ค. ดัชนีบวกตามหุ้นโลกปิดที่ 1,295.15 จุด เพิ่มขึ้น 7.66 จุด มูลค่าซื้อขาย 14,850.77 ล้านบาท




ดัชนีหุ้นไทยภาคเช้าวันที่ 17 ต.ค.ปิดที่ 1,295.15  จุดเพิ่มขึ้น7.66จุด หรือปรับตัวเพิ่มขึ้น0.59%ดัชนีแกว่งตัวระหว่าง1,290.30-1,296.11จุด ด้วยมูลค่าการซื้อขาย14,850.77 ล้านบาท
ทิศทางตลาดวันนี้นักวิเคราะห์บริษัทหลักทรัพย์(บล.)ทิสโก้ยังเชื่อว่าจะขึ้นตามตลาดหุ้นโลก แต่ไม่น่าไปไกล โดยดัชนีหุ้นโลกเมื่อคืนทะยานต่อ หลังผลผลิตภาคอุตสาหกรรมสหรัฐ เดือน ก.ย. เพิ่มมากกว่าคาด  และกำไรบริษัทจดทะเบียน(บจ.)สหรัฐ ออกมาดี 
นอกจากนี้ ล่าสุด มูดี้ส์ยังประกาศคงอันดับเครดิตสเปนไว้ที่ “Baa3” และแนวโน้ม “เชิงลบ” ต่อไป ไม่มีการหั่นเครดิตลงตามที่ตลาดกังวลก่อนหน้านี้ ส่งผลให้พันธบัตรสเปนยังอยู่ในระดับการลงทุน  คาด ดัชนีหุ้นไทย ปรับขึ้นตามบรรยากาศหุ้นโลกที่เป็นบวก แต่มองกรอบขึ้นยังจำกัด จากแรงขายต่างชาติกดดัน แนวต้าน 1298-1302จุด แนวรับ 1285+/- จุด
กลยุทธ์การลงทุน : เลือกหุ้นลงหนัก มีโอกาสรีบาวด์สูง
บรรยากาศหุ้นทั่วโลกพลิกเป็นบวกหลังสเปนได้รับคงอันดับเครดิต แต่ยังคงแนะนำเทรดดิ้งระยะสั้นต่อไป-จำกัดวงเงินลงทุน ตลาดยังมีความไม่แน่นอนสูง หุ้นน่าสนใจระยะสั้น คือ ประการแรกหุ้นที่ราคาร่วงหนักในช่วง 1 สัปดาห์ที่ผ่านมา ลุ้นดีดกลับชอบธนาคารกรุงศรีอยุธยา( BAY)บริษัทกรุงเทพดุสิตเวชการ(BGH)บรืษัทพีทีทีโกลบอลเคมิคอล(PTTGC  )
ประการที่สอง หุ้นงบไตรมาส 3 ดี ทั้งBAYธนาคารเกียรตินาคิน(KK,)ธนาคารไทยพาณิชย์( SCB)บริษัทควอลิตี้เฮ้าส์(QH)
ประการที่สาม หุ้นที่มีสัญญาณเชิงบวก คือบริษัทเมเจอร์ซีนีเพล็กซ์กรุ๊ป( MAJOR,)ธนาคารกรุงไทย( KTB)บริษัทเหมราชพัฒนาที่ดิน(HEMRAJ )
หุ้นเด่นเล่นสั้น : SCB, BAY